**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 59/2019**

**ΑΔΑ:** 6ΩΖΛΩΨΑ-ΒΑΟ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 9ο/2018 Της 20Ης ΜΑΡΤΙΟΥ 2019**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση αρ. 6347/2019 απόφασης Δημάρχου σχετικά με ορισμό πληρεξούσιου δικηγόρου του Δήμου ’’**

*Στην Άρτα, σήμερα, 20-3-2019 και ώρα 12:00 μεσ. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την* **6409*/20-3-2019*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (9) μέλη:*

|  |  |
| --- | --- |
| **ΠΑΡΟΝΤΕΣ**  ***1.Τσιρογιάννης Χρήστος***  ***(Πρόεδρος)***  ***2. Βλάχος Μιχαήλ***  ***3. Σιαφάκας Χριστόφορος***  ***4. Λιλής Γεώργιος***  ***5. Ζέρβας Κων-νος***  ***6.Παπαϊωάννου Κων/νος***  ***7.Κοσμάς Ηλίας***  ***8.Βασιλάκη – Μητρογιώρου***  ***Βικτωρία***  ***9.Χαρακλιάς Κων/νος*** | **ΑΠΟΝΤΕΣ** |

*Στη συνεδρίαση παραβρέθηκε ως ειδικώς προσκεκλημένος ο Γενικός Γραμματέας του Δήμου κ. Σερβετάς Ηλίας και η Ειδική Συνεργάτης του Δημάρχου κ. Σφαλτού Χαρίκλεια*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

Η Οικονομική Επιτροπή ομόφωνα απεφάνθη για το κατεπείγον της Συνεδρίασης.

Ο Πρόεδρος εισηγούμενος το 1ο τακτικό θέμα: **Έγκριση αρ. 6347/2019 απόφασης Δημάρχου σχετικά με ορισμό πληρεξούσιου δικηγόρου του Δήμου.** έθεσε υπόψη την ανωτέρω απόφαση του Δημάρχου σύμφωνα με την οποία ορίζεται δικαστικός πληρεξούσιος δικηγόρος του Δήμου η δικηγορική εταιρεία με την επωνυμία ‘’Ευάγγελος Χατζηγιαννάκης Δικηγορική Εταιρεία’’ (ΑΜ/ΔΣΑ: 80216) αποτελούμενη από τον Ευάγγελο Χατζηγιαννάκη του Νικολάου (ΑΜ/ΔΣΑ:4306) και Βασίλειο Χατζηγιαννάκη του Ευαγγέλου (ΑΜ/ΔΣΑ:28288), προκειμένου να καταθέσει έφεση ενώπιον του Μονομελούς Πρωτοδικείου Αθηνών κατά της υπ΄αριθμ. 186/2018 απόφασης του Μονομελούς Πρωτοδικείου Αθηνών ( αρ. κατ.: 583307/2424/2017) επί αγωγής των: Ρούτση Ευανθία κλπ. Εν συνεχεία να παραστεί ενώπιον του Μονομελούς Εφετείου Αθηνών κατά τη δικάσιμο που θα οριστεί και σε κάθε μετ΄αναβολή δικάσιμο.

Ο ορισμός του εν λόγω πληρεξούσιου δικηγόρου του Δήμου γίνεται διότι για την μετάβαση του νομικού συμβούλου του Δήμου, θα επιβάρυνε το Δήμο με επιπλέον έξοδα (μετάβαση, διαμονή κλπ) και επίσης η νομική σύμβουλος του Δήμου έχει άλλες υποθέσεις που εκκρεμούν στην έδρα του Δήμου.

Ο καθορισμός της αμοιβής του παραπάνω δικηγόρου, θα γίνει με βάση τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013 (Φεκ 208/τ.Α΄/27-9-2013) στο παράρτημα 1 ‘‘Εξωδικαστικές αμοιβές’’, ήτοι μία (1) ώρα συν Φ.Π.Α.

Σχετική δαπάνη έχει προβλεφθεί στον προϋπολογισμό του Δήμου, στον Κ.Α. 00-6111 ‘’Αμοιβές νομικών και συμβολαιογράφων’’ προϋπολογισμού 2019 (σχετ. Α.Α.Υ. Α-248/3316/15-2-2019 (ΑΔΑ 6ΡΗΑΩΨΑ-2ΑΞ) .

Ακολούθησε διαλογική συζήτηση κατά την οποία ο κ. Κοσμάς είπε: Συμφωνώ με την προϋπόθεση ότι η άσκηση όλων των ενδίκων μέσων, σύμφωνα με τους νόμους είναι απαραίτητη. Τέλος ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010, και την αρ. 6347/19-03-2019 απόφαση του Δημάρχου

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την αρ.6347/19-03-2019 απόφαση του Δημάρχου σύμφωνα με την οποία ορίζεται δικαστικός πληρεξούσιος δικηγόρος του Δήμου η δικηγορική εταιρεία με την επωνυμία ‘’Ευάγγελος Χατζηγιαννάκης Δικηγορική Εταιρεία’’ (ΑΜ/ΔΣΑ: 80216) αποτελούμενη από τον Ευάγγελο Χατζηγιαννάκη του Νικολάου (ΑΜ/ΔΣΑ:4306) και Βασίλειο Χατζηγιαννάκη του Ευαγγέλου (ΑΜ/ΔΣΑ:28288), προκειμένου να καταθέσει έφεση ενώπιον του Μονομελούς Πρωτοδικείου Αθηνών κατά της υπ΄αριθμ. 186/2018 απόφασης του Μονομελούς Πρωτοδικείου Αθηνών ( αρ. κατ.: 583307/2424/2017) επί αγωγής των: Ρούτση Ευανθία κλπ. Εν συνεχεία να παραστεί ενώπιον του Μονομελούς Εφετείου Αθηνών κατά τη δικάσιμο που θα οριστεί και σε κάθε μετ΄αναβολή δικάσιμο.

Ο ορισμός του εν λόγω πληρεξούσιου δικηγόρου του Δήμου γίνεται διότι για την μετάβαση του νομικού συμβούλου του Δήμου, θα επιβάρυνε το Δήμο με επιπλέον έξοδα (μετάβαση, διαμονή κλπ) και επίσης η νομική σύμβουλος του Δήμου έχει άλλες υποθέσεις που εκκρεμούν στην έδρα του Δήμου.

**Β.** Ο καθορισμός της αμοιβής του παραπάνω δικηγόρου, θα γίνει με βάση τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013 (Φεκ 208/τ.Α΄/27-9-2013) στο παράρτημα 1 ‘‘Εξωδικαστικές αμοιβές’’, ήτοι μία (1) ώρα συν Φ.Π.Α.

Σχετική δαπάνη έχει προβλεφθεί στον προϋπολογισμό του Δήμου, στον Κ.Α. 00-6111 ‘’Αμοιβές νομικών και συμβολαιογράφων’’ προϋπολογισμού 2019 (σχετ. Α.Α.Υ. Α-248/3316/15-2-2019 (ΑΔΑ 6ΡΗΑΩΨΑ-2ΑΞ) .

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 59/2019**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*